प्रेषक: Hare Prakash Upadhyay (hpupadhyay@gmail.com), दिनांक: 9 फरवरी 2012 9:45 अपराह्न, विषय: पत्र, प्रति: anuj.poddar@yahoo.com, श्री अनुज पोद्दार, मैं आपको यह पत्र अत्यंत व्यथा और विक्षोभ के साथ लिख रहा हूं। आपका जैसा आचरण और जैसी गति है, उसमें संवेदना और विनम्रता जैसे तंतु तलाशना मूर्खता के सिवा कुछ नहीं है और यह पर्याप्त और समुचित वजह है कि आपसे कोई संवाद, संबंध या संपर्क कदापि न रखा जाए। यही वजह है जनसंदेश टाइम्स में आप जब से पधारे मेरे जैसे व्यक्ति का वहां काम कर पाना खासा असुविधाजनक हो गया था और संपादक श्री सुभाष राय अगर वहां बने भी होते तो अब मेरा वहां बने रह पाना कतई संभव नहीं था और मैंने सोच लिया था कि एक फरवरी से मुझे वहां नहीं होना है।